Red (Taylor’s Version)

Red (Taylor’s Version) on uudelleen levytetty versio yhdysvaltalaisen laulaja-lauluntekijä Taylor Swiftin vuoden 2012 albumista Red. Se julkaistiin 12. marraskuuta 2021. Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia.

Albumilla on mukana aiemmin julkaisemattomia kappaleita sekä 10 minuuttia kestävä pidennetty versio kappaleesta ”All Too Well”. Kyseinen kappale nousi ilmestyttyään Billboard Hot 100 -listan kärkeen ja siitä tuli pisin listaykköseksi päässyt kappale. Myös albumi nousi Yhdysvalloissa listakärkeen. Albumi oli listojen kärjessä myös Isossa-Britanniassa, Australiassa, Norjassa ja useissa muissa maissa. Suomessa se oli sijalla 6.

 Taustaa 
Alkuperäinen albumi

Red (Taylor’s Version) on uudelleen levytetty versio Taylor Swiftin albumista Red. Alkuperäinen albumi julkaistiin 22. lokakuuta 2012. Red on Swiftin neljäs studioalbumi. Swift teki albumilla yhteistyötä useiden tuottajien ja lauluntekijöiden kuten Dan Wilsonin, Max Martinin, Shellbackin ja Liz Rosen kanssa. Hän sävelsi ja levytti dueton "Everything Has Changed" Ed Sheeranin kanssa ja "The Last Time" Snow Patrol -yhtyeen Gary Lightbodyn kanssa.   99.7 Now 20.10.2012 Albumi poikkeaa Swiftin aiemmasta country pop -tuotannosta. Hän kokeili albumilla useita eri genrejä kuten dance popia, dubstepia ja stadionrockia. Muutamissa kappaleissa on piirteitä folkmusiikista. Albumin lyriikoiden pääteema on ero. Lisäksi kappaleissa käsitellään rakastumista ja kuuluisuutta. Rolling Stone 18. marraskuuta 2020 Kappaleesta "All Too Well" tuli fanien ja kriitikoiden suosikki ja sitä on usein pidetty Swiftin parhaana.

Albumi oli kaupallinen menestys ja nousi listaykköseksi muun muassa Yhdysvalloissa. Albumin tunnetuimpia kappaleita ovat singlet "We Are Never Ever Getting Back Together" ja "I Knew You Were Trouble" ja "22". Kappaleesta "All Too Well" tuli fanien ja kriitikoiden suosikki ja sitä on usein pidetty Swiftin parhaana.

 Uudelleen levytetyt albumit 
Swift levyttää uudelleen kuusi ensimmäistä albumiaan musiikin master-nauhoitusten oikeuksiin ja omistajuuteen liittyvän kiistan takia. Swiftin entinen levy-yhtiö Big Machine myi nauhoitusten oikeudet musiikkimanageri ja liikemies Scooter Braunille ja yhtiö Ithaca Holdingsille vuonna 2019. Swift ei hyväksynyt kauppaa, koska hänelle ei annettu mahdollisuutta ostaa oikeuksia itse ja hän oli huonoissa väleissä Braunin kanssa. Swift julkaisi ensimmäisen uudelleen levytetyn albumin Fearless (Taylor’s Version) huhtikuussa 2021, 7 kuukautta ennen Red (Taylor’s Version) -albumia.

 Tuotanto 
Red (Taylor’s Version) -albumi sisältää uudet versiot kaikista Red-albumin kappaleista sekä aiemmin julkaisematonta materiaalia, jota Swift on kutsunut yhteisnimellä "from the vault tracks" eli "kappaleet holvista". Swift on levyttänyt albumille myös kappaleet ”Babe” ja ”Better Man”, jotka hän oli antanut aiemmin muille artisteille. Kappaleiden oli alun perin tarkoitus päätyä Red-albumille. Albumilla on kaksi versiota kappaleesta "All Too Well", aiempaa nauhoitusta vastaava uusi versio sekä 10 minuuttia kestävä pidennetty versio.

Albumilla esiintyy useita vierailevia artisteja kuten Ed Sheeran ja Phoebe Bridgers. Swift teki yhteistyötä useiden tuottajien kuten Shellbackin, Christopher Rowen ja Jacknife Leen kanssa. Aaron Dessner ja Jack Antonoff tuottivat useita aiemmin julkaisemattomia kappaleita. Kaikki alkuperäisen albumin tuottajat lukuun ottamatta Max Martinia, Dan Huffia ja Nathan Chapmania palasivat työskentelemään uudella levytyksellä.

 Singlet 
Kappale ”All Too Well” oli albumin promosingle. Swift julkaisi samana päivänä albumin kanssa lyhytelokuvan All Too Well: The Short Film, joka toimii samalla kappaleen musiikkivideona. 10 minuuttia pitkä kappale nousi Yhdysvalloissa Billboard 100 -listan kärkeen. Siitä tuli pisin koskaan listaykköseksi noussut kappale. Aiempi ennätys oli Don McLeanin 8 minuuttia pitkällä kappaleella ”American Pie”.

Kappale ”I Bet You Think About Me” julkaistiin virallisena singlenä Yhdysvaltain country-radioon. Country-laulaja Chris Stapleton laulaa kappaleella taustoja. Kappaleeseen tehtiin musiikkivideo, jonka ohjaajana toimi hänen ystävänsä, näyttelijä Blake Lively. 

Kappale ”Message in a Bottle” julkaistiin singlenä Yhdysvaltain popradioon.

 Vaikutus 
Swiftin uudelleen levytettyjen albumien, etenkin Red (Taylor’s Version) -levyn, suosio on vaikuttanut musiikkiteollisuuteen. Swiftin oma levy-yhtiö Universal muutti uusien artistien sopimuksia niin että aika, jolloin kappaleita ei saa levyttää uudelleen ilman lupaa, on pitempi. Toisaalta artisteille maksetaan isompia tekijänoikeuskorvauksia. Projekti on avannut keskustelua ja lisännyt suuren yleisön tietoisuutta musiikkiteollisuuden epäkohdista ja artistien oikeuksista.  

Laulaja Olivia Rodrigo neuvotteli itselleen oikeudet levytystensä master-nauhoihin. 98 Degrees -yhtye alkoi levyttää tuotantoaan uudelleen Swiftin inspiroimana. Useat muut artistit kuten Bryan Adams, Ashanti ja Jonas Brothers ovat suunnitelleet levyttävänsä vanhaa tuotantoaan uudelleen.

 Kappaleet 

Listasijoitukset
Viikottaiset listat
Maa ja listaKorkein sijoitus Alankomaat (Album Top 100)3 Argentiina (CAPIF)1 Australia (ARIA Charts)1 Belgia (Ultratop, Flanderi)3 Belgia (Ultratop, Vallonia)5 Espanja (PROMUSICAE)3 Irlanti (IRMA)1 Islanti (Tónlistinn) Plötutíðindi, 27.11.2021. Valinta Plötur. Arkistoitu 21.11.2021. Viitattu 24.8.2024. (islanniksi)4 Iso-Britannia (OCC, Britannian albumilista)1 Italia (FIMI)8 Itävalta (Ö3 Austria Top 40)  (Red / Red (Taylor’s Version), 2021)4 Itävalta (Ö3 Austria)  (Red (Taylor’s Version), 2023)11 Japani (Oricon)15 Kanada (Canadian Albums Chart)1 Kreikka (IFPI) (kreikaksi, englanniksi)  (Red / Red (Taylor’s Version), 2021)2 Liettua (AGATA)4 Norja (VG-lista) 1 Portugali (AFP)4 Ranska (SNEP)10 Ruotsi (Sverigetopplistan)8 Saksa (Gfk)  (Red / Red (Taylor’s Version), 2021)8 Saksa (GfK)  (Red (Taylor’s Version), 2023)22 Skotlanti (OCC)1 Suomi (Suomen virallinen lista)6 Sveitsi (Hitparade)  (Red / Red (Taylor’s Version), 2021)7 Tanska (Hitlisten)3 Tsekki (ČNS IFPI)32 Unkari (Mahasz) Slágerlisták, 27.10.2014. Viitattu 24.8.2024. (unkariksi)2 Uusi-Seelanti (Recorded Music NZ)1 Yhdysvallat (Billboard 200)1

Vuoden lopun listat
2021Maa ja listaKorkein sija Alankomaat (Album Top 100)75 Australia (ARIA Charts)19 Australia (ARIA Charts, countryalbumit)2 Belgia (Ultratop, Flanderi)96 Espanja (PROMUSICAE)75 Irlanti (IRMA)37 Yhdistynyt kuningaskunta (Iso-Britannia)32 Itävalta ( Ö3 Austria)  (Red / Red (Taylor’s Version))</small>67 Portugali (AFP)49 Uusi-Seelanti (Recorded Music NZ)39

2022Maa ja listaKorkein sija Australia (ARIA Charts)32 Australia (ARIA Charts, countryalbumit)3 Belgia (Ultratop, Flanderi)56 Espanja (PROMUSICAE)58 Iso-Britannia (Britannian albumilista)52 Kanada (Canadian Albums Chart)5 Portugali (AFP)24 Uusi-Seelanti (Recorded Music NZ)26 Yhdysvallat (Billboard 200)5 Yhdysvallat (Billboard, countryalbumit)  2

2023Maa ja listaKorkein sija Alankomaat (Album Top 100)67 Australia (ARIA Charts)29 Australia (ARIA Charts, countryalbumit)6 Belgia (Ultratop, Flanderi)55 Espanja (PROMUSICAE)62 Iso-Britannia (Britannian albumilista)51 Kanada (Canadian Albums Chart)34 Portugali (AFP)43 Uusi-Seelanti (Recorded Music NZ)49 Yhdysvallat (Billboard 200)17 Yhdysvallat (Billboard, countryalbumit)  5

2024Maa ja listaKorkein sija Alankomaat (Album Top 100)92 Australia (ARIA Charts)29 Australia (ARIA Charts, countryalbumit)3 Belgia (Ultratop, Flanderi)57 Espanja (PROMUSICAE)87 Iso-Britannia (Britannian albumilista)62 Kanada (Canadian Albums Chart)34 Portugali (AFP)49 Yhdysvallat (Billboard 200)32 Yhdysvallat (Billboard, countryalbumit)  8

 Myyntipalkinnot 
Maa SertifikaattiMyöntäjä Australia platinaa Australian Recording Industry Association EspanjaAlbum Red (Taylor's Version) Epdm. Viitattu 24.8.2024 kultaa Productores de Música de España ItaliaDati della certificazione richiesta. RED (TAYLOR'S VERSION) Federazione Industria Musicale Italiana. Viitattu 24.8.2024 kultaa Federazione Industria Musicale Italiana ItävaltaGOLD & PLATIN. Red (Taylor's Version) IFPI Austria 29.5.2024 kultaa IFPI Austria Iso-BritanniaTaylor Swift - Red (Taylor's Version) British Phonographic Industry 10.11.2023 2x platinaa British Phonographic Industry PuolaOficjalna lista wyróżnień Olis. Viitattu 24.8.2024 kultaa Związek Producentów Audio Video RanskaLes certifications. RED (TAYLOR'S VERSION) SNEP 25.1.2024. Viitattu 24.8.2024 kultaa Syndicat National de l’Édition Phonographique TanskaTAYLOR SWIFT "RED (TAYLOR’S VERSION)" IFPI Danmark 30.4.2024 platinaa IFPI Danmark Uusi-SeelantiOfficial Top 40 Albums KŌPAKI I TE RĀRANGI MOTUHAKE 40 O RUNGA  Recorded Music NZ 8.10.2023 2x platinaa Recorded Music NZ

Huomautukset

 Lähteet 

 Aiheesta muualla 
Red Taylor’s Version Discogs-sivustolla

Luokka:Vuoden 2021 albumit
Luokka:Taylor Swiftin albumit
Luokka:Jack Antonoffin tuottamat albumit
Luokka:Aaron Dessnerin tuottamat albumit